Қазақстан Республикасы Еңбек және халықты әлеуметтік қорғау министрлігі

**Қазақстан Республикасы Еңбек және халықты әлеуметтік қорғау министрлігі** — Қазақстан үкіметінің құрамына енетін, халықтың жұмысы, әлеуметтік жағдайы мен көші-қонына жауапты орталық атқарушы орган.

## Тарихы
1991 жылғы наурызда Қазақ КСР Президентінің Жарлығымен Еңбек және әлеуметтік мәселелер жөніндегі мемлекеттік комитет Еңбек министрлігі болып қайта құрылды. 1992 жылғы ақпанда Әлеуметтік қамсыздандыру министрлігі Халықты әлеуметтік қорғау министрлігі болып өзгертілді.

Еңбек және халықты әлеуметтік қорғау министрлігі 1996 жылы Еңбек пен Халықты әлеуметтік қорғау министрліктерінің негізінде президент Назарбаевтың 29 қазан күнгі жарлығымен құрылды.

Министрлік президенттің 2014 жылғы 6 тамыздағы №875 Жарлығына сәйкес таратылып, Министрліктің функциялары мен өкілеттіктері Денсаулық сақтау және әлеуметтік даму министрлігіне берілді.

2017 жылғы 25 қаңтарда күшке енген президенттің жарлығымен Денсаулық сақтау және әлеуметтік даму министрлігі Денсаулық сақтау мен Еңбек және халықты әлеуметтік қорғау министрліктеріне бөлінді.

## Басшылығы
* Министр — Асқарбек Ертаев.
* Министр орынбасары — Олжас Анафин.
* Министр орынбасары — Асқар Биахметов.
* Министр орынбасары — Бахтияр Жазықпаев.
* Министр орынбасары — Виктория Шегай.
* Аппарат басшысы — Нұрдәулет Төлеев. 

## Міндеттері
Еңбек және халықты әлеуметтік қорғау министрлігінің басты міндеттері:
*еңбек, оның ішінде еңбек қауіпсіздігі және еңбекті қорғау;
* жұмыспен қамту;
* әлеуметтік қамсыздандыру, оның ішінде зейнетақымен қамсыздандыру және міндетті әлеуметтік сақтандыру;
* мүгедектігі бар адамдарды әлеуметтік қорғау;
* балалы отбасыларды әлеуметтік қолдау;
* азаматтардың жекелеген санаттарына әлеуметтік көмек көрсету;
* еңбек жағдайлары зиянды жұмыстарда істейтін адамдарды әлеуметтік қорғау;
* арнаулы әлеуметтік қызметтер көрсету;
* өз құзыреті шегінде халықтың көші-қоны және босқындар саласындағы мемлекеттік саясатты қалыптастыру және іске асыру, салааралық үйлестіруді және мемлекеттік басқаруды жүзеге асыру;
* кәсіптік біліктілікті тану;
*заңнамамен жүктелген өзге де міндеттерді жүзеге асыру.

## Комитеттері
Еңбек және халықты әлеуметтік қорғау министрлігінің 3 комитеті бар:
* Көші-қон комитеті
* Мемлекеттік еңбек инспекциясы комитеті
* Халықты әлеуметтік қорғау саласындағы реттеу және бақылау комитеті.

Министрліктің ресми сайтындағы ақпаратқа сәйкес көші-қон комитетінің міндетіне «көші-қон процестерін реттеуді және халықтың көші-қоны саласындағы жұмысты үйлестіру» кіреді, сонымен қатар еңбек және әлеуметтік қорғау комитетінің қызметіне «еңбек, оның ішінде еңбек қауіпсіздігі және еңбекті қорғау, жұмыспен қамту және халықты әлеуметтік қорғау саласындағы іске асыру және бақылау» жатқызылады.

## Қарамағындағы мекемелер
; Акционерлік қоғамдар:

1. Еңбек ресурстарын дамыту орталығы.

2. Республикалық протездік-ортопедиялық орталық.

3. "Мемлекеттік аннуитеттік компания" өмірді сақтандыру компаниясы.

4. Мемлекеттік әлеуметтік сақтандыру қоры.

; Шаруашылық жүргізу құқығындағы мемлекеттік кәсіпорындар:

1. Әлеуметтік оңалтуды дамытудың ғылыми-практикалық орталығы.

2. Еңбекті қорғау жөніндегі республикалық ғылыми-зерттеу институты

## Министрлер тізімі

## Дереккөздер

Е
Санат:Еңбек министрліктері
Санат:Әлеуметтік істер министрліктері